මෙම ස්ථානයේ අස්ථි පැවති ආකාරය සලකා බලන විට සිරුරේ අස්ථිවලින් හිස් කබලේ අස්ථි වෙන්ව තිබීම විශේෂත්වයකි. සිරුරක් පොළොව මත දිරාපත් වන කොඳුඇට පෙළ හිස්කබල සමග සම්බන්ධ කෙරෙන ග්‍රෛවී කශේරුකාවෙන් බිඳී වෙන්වීම සාමාන්‍ය දෙයකි. එසේ වී නම් හිස් කබල තිබිය යුත්තේ ග්‍රෛවී කශේරුකාවට ආසන්නයෙන්මය. එහෙත් මේ සිරුරේ හිස් කබල තිබුණේ ඇටසැකිල්ලට මීටර් තුනක් පමණ දුරිනි. එසේම දකුණු අතේ අස්ථි කොටස් ද තිබුණේ තරමක් නුදුරෙනි. මෙය ඝාතනයක් නොවන්නේ නම් හිස්කබල සිරුරේ අනෙකුත් අස්ථිවලින් මේ ආකාරයට වෙන්ව මේ ස්ථානයට පැමිණියේ කෙසේද? එය සිදුවිය හැකි එක් ක්‍රමයක් තිබේ. එනම් මොහු සිරුර තිබූ ස්ථානයේ උස් ස්ථානයක ගෙල වැළලාගෙන මිය ගියේ නම් සිරුර වියළී දිරාපත් වෙද්දී මේ ආකාරයට හිස වෙනමද අනෙක් සිරුරු කොටස් වෙනමද බිම පතිත විය හැකිය. උස් ස්ථානයක සිරුර තිබූ නිසාද සතුන් කා දැමීමට තිබෙන ඉඩකඩ අඩුය. ඒනිසා සිරුර ඉබේම වියළීමට ලක්වන්නට ඇත.
සිරුරේ අස්ථි වලින් වෙන්ව තිබුණේ මොනවාද?
හිස් කබලේ අස්ථි